Coordenadas: 21°53′22″S 23°45′23″L﻿ / ﻿-21.88944, -23.75639

| Reserva de Caza do Kalahari Central |
| --- |
|  |
|
|
| Marco Legal |
| **Figura de Protección:** | Parque nacional |
|
| **Ano de constitución:** | 1961 |
| **Superficie:** | 52 800 km² |
| **Lexislación:** |  |
|
| Datos de interese |
| **País:** | Botswana Botswana |
| **Provincias:** |  |
|
| **Concellos:** |  |
| **Ríos:** |  |
| **Picos** |  |
|
| **Direccións de interese:** |  |
| **Teléfonos:** |  |
|

A **Reserva de Caza do Kalahari Central** é un extenso parque nacional que se atopa no deserto do Kalahari de Botswana. Establecido no ano 1961, ten unha superficie de 52 800 quilómetros cadrados. Isto é máis que a superficie dos Países Baixos e representa case o 10% da superficie total de Botswana, o que a converta na segunda reserva de caza meirande do mundo.

Historia
--------

O pobo san habitou as terras da reserva dende hai miles de anos cun estilo de vida de cazadores nómades. Non obstante, dende mediados da década de 1990, o goberno de Botswana intentou expulsar o pobo san da reserva, afirmando que eran unha fuga de recursos financeiros a pesar dos ingresos do turismo. En 1997, tres cuartas partes de toda a poboación san foi trasladada da reserva e, en outubro de 2005, o goberno comezou novamente a movelos aos campos fóra do parque, deixando só uns 250 ocupantes permanentes. En 2006, un tribunal de Botswana proclamou ilegal o desaloxamento e reafirmou o dereito dos san para volver á reserva. Así e todo, a partir do 2015, a maioría deles aínda tiñan bloqueado o acceso ás súas terras tradicionais na reserva. A prohibición nacional de caza fixo ilegal que seguisen practicando o seu estilo tradicional de vida como cazadores recolectores, aínda que si permite que se organicen partidas de caza privadas para os turistas.

A mediados de setembro de 2008, un enorme lume queimou arredor do 80% da reserva (principalmente matogueiras). Descoñécese a orixe dese lume. En 2014 abriuse unha mina de diamantes explotada por Gem Diamonds na parte sueste da reserva. A compañía estimou que a mina podería producir diamantes por valor de 4 900 millóns de dólares.

Fauna salvaxe
-------------

Este parque é o fogar de numerosas especies animais como a xirafa, o elefante, o rinoceronte branco, o búfalo africano, a hiena pinta, a hiena parda, o ratel, a suricata, mangosta amarela, o Phacochoerus africanus, o guepardo, o caracal, o licaón, o raposo orelludo, o chacal de lombo negro, o raposo do Cabo, o leopardo, o león, o ñu azul, a cebra, o Taurotragus oryx, o Hippotragus niger, o Oryx gazella, a Antidorcas marsupialis, o Raphicerus campestris, o impala, o cudú maior, o porco formigueiro, o esquío terrestre do Cabo, a lebre do Cabo, porco espiño do Cabo, o Papio ursinus, o alcélafo caama e a avestruz. O terreo é maioritariamente chan e ondulado, cuberto de matogueiras e herbas que cobren as dunas de area e zonas de árbores máis grandes. Moitos dos vales dos ríos están fosilizados con salinas. Catro ríos discorren a través da reserva, incluíndo o Deception Valley, que comezou a formarse hai uns 16 000 anys.

Notas
-----

1. ↑  "Central Kalahari Game Reserve - Attractions - Tourism of Botswana". Arquivado dende o orixinal o 5 de maio de 2011. Consultado o 5 de maio de 2011.
2. ↑  "Central Kalahari Game Reserve - Botswana". Arquivado dende o orixinal o 19 de outubro de 2007. Consultado o 26 de xuño de 2022.
3. 1 2  Go2Africa.com (ed.). "Go2Africa.com". Arquivado dende o orixinal o 05 de xullo de 2012. Consultado o 24 de setembro de 2013.
4. ↑  Dixon, Robyn (28 de febreiro de 2015). "In Botswana reserve, Bushmen still being deprived of rights". *Los Angeles Times*.
5. ↑  Earthobservatory.nasa.gov, ed. (29 de agosto de 2008). "Report and satellite image from NASA". Consultado o 24 de setembro de 2013.
6. ↑  Michon Scott; Rebecca Lindsey (26 de setembro de 2008). NASA Earth Observatory, ed. "Huge Bushfire in the Kalahari". Consultado o 3 de maio de 2011.

Véxase tamén
------------

### Bibliografía

* Williams A. Adams, John Hutton: *People, Parks and Poverty: Political Ecology and Biodiversity Conservation.* Conservation and Society, 2005.
* Manuela Zips-Mairitsch: *Lost Lands? (Land) Rights of the San in Botswana and the legal concept of indigeneity in Africa.* IWGIA/LIT, 2013, ISBN 978-87-92786-35-7.

|  |  |
| --- | --- |
| Control de autoridades | 
* Wd: Q194732
* WorldCat
* VIAF: 245844617
* EBID: ID
* GND: 4655940-1
* LCCN: n85172502
* WDPA: 7510

 |